রিয়াল মাদ্রিদ কাস্তিয়া

রিয়াল মাদ্রিদ কাস্তিয়া ফুটবল ক্লাব (স্পেনীয়: Real Madrid Castilla Club de Fútbol অথবা ইংরেজি: Real Madrid Castilla; সাধারণত রিয়াল মাদ্রিদ কাস্তিয়া অথবা রিয়াল মাদ্রিদ বি নামে পরিচিত) হচ্ছে মাদ্রিদ ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের তৃতীয় স্তরের ফুটবল লীগ প্রাইমেরা ফেদারিসিওন-এ খেলে। এটি রিয়াল মাদ্রিদের সংরক্ষিত দল। এই ক্লাবটি ১৯৩০ সালে আগ্রুপাসিওন দেপোর্তিবা প্লাস আল্ট্রা নামে প্রতিষ্ঠিত হয়েছে। রিয়াল মাদ্রিদ কাস্তিয়া তাদের সকল হোম ম্যাচ স্পেনের আলফ্রেদো দি স্তেফানো স্টেডিয়ামে খেলে থাকে; যার ধারণক্ষমতা হচ্ছে ৬,০০০। বর্তমানে এই ক্লাবের ম্যানেজারের দায়িত্ব পালন করছেন রিয়াল মাদ্রিদ এবং স্পেনের সাবেক খেলোয়াড় রাউল এবং সভাপতির দায়িত্ব পালন করছেন নিকোলাস মার্তিন-সান্স। স্পেনীয় রক্ষণভাগের খেলোয়াড় বিক্তর চুস্ত এই ক্লাবের অধিনায়কের দায়িত্ব পালন করছেন। স্পেনের সংরক্ষিত দলগুলো জ্যেষ্ঠ দলের মতোই একই লীগ পদ্ধতিতে প্রতিদ্বন্দ্বিতা করে। তবে তারা কখনোই জ্যেষ্ঠ দলের সাথে একই বিভাগে প্রতিদ্বন্দ্বিতা করতে পারবে না; যার ফলে রিয়াল মাদ্রিদ কাস্তিয়া লা লিগা এবং কোপা দেল রে-তে অংশগ্রহণ করতে পারে না। ১৯৪৮ সালে তেরসেরা দিবিসিওনে অংশগ্রহণকারী আগ্রুপাসিওন দেপোর্তিবা প্লাস আল্ট্রা নামক একটি অপেশাদার ক্লাব রিয়াল মাদ্রিদের সাহায্যকারী ক্লাব হতে রাজি হয়। রিয়াল মাদ্রিদ উক্ত ক্লাবকে আর্থিক সহায়তা প্রদানের বদলে উক্ত ক্লাবটি তাদের সেরা খেলোয়াড়কে রিয়াল মাদ্রিদকে প্রদান করবে। ১৯৫২ সালে উক্ত ক্লাবটি আনুষ্ঠানিকভাবে রিয়াল মাদ্রিদের সংরক্ষিত ক্লাবে পরিণত হয়। ১৯৭২ সালে ক্লাবটির নাম পরিবর্তন করে কাস্তিয়া ফুটবল ক্লাব রাখা হয়। দলটি উক্ত সময়ে নিজেদের স্বর্ণযুগ পার করে। ১৯৯১ সালে রয়্যাল স্প্যানিশ ফুটবল ফেডারেশন সংরক্ষিত ক্লাবগুলোর জন্য ভিন্ন নাম ব্যবহার করার উপর নিষেধাজ্ঞা প্রদান করে। এর ফলে ক্লাবটির নাম পরিবর্তন করে প্রথমে রিয়াল মাদ্রিদ দেপোর্তিবো এবং পরবর্তীতে রিয়াল মাদ্রিদ বি নামকরণ করা হয়। ১৯৯০-এর দশকের শুরুর দিকে, বর্তমান সময়ের অন্যতম দুই সেরা কোচ ও কাস্তিয়ার সাবেক খেলোয়াড় ভিসেন্তে দেল বস্ক ও রাফায়েল বেনিতেজ এই ক্লাবের ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। ২০০৪–০৫ মৌসুমে ক্লাবটি রিয়াল মাদ্রিদ কাস্তিয়া নামে পরিচিত হয়ে ওঠে। ২০০৬ সালে ক্লাবের স্টেডিয়ামটির নাম পরিবর্তন করে আলফ্রেদো দি স্তেফানো স্টেডিয়াম করা হয়। ২০১৬ সালের ৯ই মে তারিখে, রিয়াল মাদ্রিদ কাস্তিয়া তাদের নিজস্ব স্টেডিয়াম হিসেবে আলফ্রেদো দি স্তেফানো স্টেডিয়ামটি ব্যবহার শুরু করেছে, যেখানে তারা বর্তমান পর্যন্ত তাদের সকল হোম ম্যাচের আয়োজন করছে। সেহুন্দা দিভিসিওন চ্যাম্পিয়ন: ১৯৮৩–৮৪ সেহুন্দা দিভিসিওন বি চ্যাম্পিয়ন: ১৯৯০–৯১, ২০০১–০২, ২০০৪–০৫, ২০১১–১২ তেরসেরা দিবিসিওন চ্যাম্পিয়ন: ১৯৪৮–৪৯, ১৯৫৪–৫৫, ১৯৫৬–৫৭, ১৯৬৩–৬৪, ১৯৬৫–৬৬, ১৯৬৭–৬৮ ২৭ আগস্ট ২০২০ পর্যন্ত হালনাগাদকৃত। টীকা: পতাকা জাতীয় দল নির্দেশ করে যা ফিফার যোগ্যতার নিয়মের অধীনে নির্ধারিত হয়েছে। খেলোয়াড়দের একাধিক জাতীয়তা থাকতে পারে যা ফিফা ভুক্ত নয়। "Nicolás Martín-Sanz, nuevo presidente del Castilla"। AS। সংগ্রহের তারিখ ৩০ মে ২০১১।  "Real Madrid Castilla squad"। ffmadrid.es। Real Federación de Fútbol de Madrid। সংগ্রহের তারিখ ১ সেপ্টেম্বর ২০১৮। [স্থায়ীভাবে অকার্যকর সংযোগ] "Real Madrid Castilla"। realmadrid.com। Real Madrid Club de Fútbol। সংগ্রহের তারিখ ২২ ফেব্রুয়ারি ২০১৯।  Real Madrid Castilla Official club website Real Madrid Castilla News, Photos and Videos Futbolme.com profile (স্পেনীয়) BDFutbol team profile Castilla CF in Europe Segunda B Division Table Club & stadium history Estadios de España (ইংরেজি)